אריה קפלן

הרב אריה משה אליהו קפלן (י"ד בחשוון ה'תרצ"ה, 23 באוקטובר 1934 – י"ד בשבט ה'תשמ"ג, 28 בינואר 1983) היה רב אורתודוקסי יהודי-אמריקאי אשר החליט, בעקבות נהירה של יהודים רבים לשיטות מדיטטיביות של תורות המזרח, להבהיר את הקשר בין מדיטציה ליהדות.

ביוגרפיה
ממוזער|קברו של אריה קפלן
קפלן נולד בעיר ניו יורק ב-1934, ולמד בישיבות חרדיות. הוא הוסמך לרבנות בישיבת מיר בארצות הברית. למד באקדמיה, וסיים תואר שני בפיזיקה. היה דמות בולטת בתנועה להחזרה בתשובה בארצות הברית. הרצאותיו וספריו פורסמו על ידי תנועת הנוער NCSY. כתביו השפיעו רבות על פיתוח המדיטציה היהודית המודרנית.

נפטר בביתו, בהיותו בן 48, ונטמן בבית הקברות הר הזיתים.

חיבוריו
קפלן כתב עשרות ספרים, בהם ניסה לשלב בין תחומים שונים, והצליח להבהיר בעזרת משלים שונים מושגים מסובכים. אחד מספריו הנודעים הוא תרגום חמישה חומשי תורה לאנגלית מודרנית, בשם "The Living Torah". זו הייתה עבודה חלוצית בשפה האנגלית, ששילב מפות, מפתחות והערות מדעיות מחכימות בכרך אחד המיועד לציבור אורתודוקסי.

ספרים בנושא יהדות ומדיטציה
ספריו בנושא יהדות ומדיטציה נכתבו בין השנים 1976 ו־1982. בספרו 'מדיטציה והתנ"ך', שנכתב בתשל"ו (1976), ויצא לאור כשנתיים מאוחר יותר, הציע פיענוח לשיטות המדיטציה של הנביאים. בשנת תשמ"ב (1982) יצא לאור ספרו 'מדיטציה וקבלה' (יצא לאור בתרגום לעברית בשנת תשנ"ה, 1995). ספר נוסף שנכתב באותה שנה – "מבוא למדיטציה יהודית", התפרסם בשנת תשמ"ה (1985), לאחר מותו (ותורגם אף הוא לעברית). נתפרסמו גם הרצאות שנתן בביתו בשנת תשמ"ב (1982), תחת הכותרת 'מדיטציה ונבואה' בספר Inner Space.

פרסומים בעברית
בחייו:
(עריכה:) קונטרס ההתבודדות: ילקוט מדברי גדולי ישראל מכל דור ודור על עניין התבודדות, ירושלים: ישיבת חסידי ברסלב אור הנעלם, תש"ם
תורת חיים: חמשה חומשי תורה והפטרות עם תרגום חדש לשפה האנגלית מיוסד על מקורות מסורתיים ומלווה הקדמה, הערות, מפות, תמונות, לוחות, ביבליוגרפיה ומפתח, ירושלים: מאזנים, תשמ"ה 1981
מימי גן־עדן: המסתורין של המקווה – מחקר על מהות המקווה, התחדשות והיוולדות מחדש, ירושלים: המרכז הארצי למען טהרת המשפחה בישראל, תשמ"ג 1983 [מקור אנגלי: 1976~]
לאחר פטירתו:
ספר מורה אור: על תכלית הבריאה, צמצום, ידיעה ובחירה, ירושלים: מאזנים, תשנ"ב
מדיטציה וקבלה, ירושלים: רוח ישראל ארגמן, תשנ"ה 1995 [מקור אנגלי: 1982]
קובץ הערות, בתוך: רבי נתן מברסלב, ספר שבחי הר"ן: בו יספר מעט מזעיר קדשת רבנו והנהגותיו גם סוד נסיעתו לארץ הקדושה, ירושלים: מכון תורת הנצח ברסלב, וב'ו ת'נ'ש'א [תשנ"ה? מקור אנגלי: 1973~]
מדיטציה ויהדות: מדריך מעשי, תל אביב: חכמת הלב, תשנ"ח 1998 [מקור אנגלי: 1985]
יום השבת: מעין עולם הבא, כרכור: פראג, 2008 [מקור אנגלי: 1982]
ספר יצירה עם פירוש וביאור, תל אביב: משכל, תשע"א 2011 [מקור אנגלי: 1990]נתן רועי, "ספר יצירה" להרב אריה קפלן זצ"ל, באתר הסוכנות היהודית (בתוך ארכיון האינטרנט)
חייו ועולמו של רבי נחמן מברסלב: חידוש כמוני לא היה בעולם, ירושלים: מגיד, תשע"ט, 2019 [מקור אנגלי: 1985]
מבוא ופירוש, בתוך: מיוחס לרבי נחוניה בן הקנה, ספר הבהיר, ירושלים: הוצאת קורן, תשפ"ב 2022 [מקור אנגלי: 1979]
באורים ורמזים מלקטים מפי ספרים ומפי סופרים, בתוך: רבי נחמן מברסלב, סיפורי מעשיות, ירושלים: מכון נחלת צבי, תשפ"ג 2023 [מקור אנגלי: 1983~]
קונטרס עידן היקום, עפולה: מערכת מרי"ח ניחוח, ה'תשפ"ד 2024 [מקור אנגלי: 2007~]

לקריאה נוספת

פתרון קבלי שהציע הרב קפלן לשאלת גיל העולם, מבוסס על מאמרו של ר' יצחק אדלשטיין בגיליון Jewish Action סתיו 1991
ביוגרפיה מאת הרב דוב מאיר אייזנשטיין, נדפסה במבוא לספר 'מורה אור' הנ"ל



קישורים חיצוניים

 כרטיס קבר – אריה משה אליהו קפלן באתר עיר דוד


הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:רבנים חרדים אמריקאים
קטגוריה:יהודים הקבורים בהר הזיתים: חלקות החסידים
קטגוריה:אישים שהועלו לקבורה בארץ ישראל
קטגוריה:מתרגמי התנ"ך
קטגוריה:בוגרי ישיבת מיר (ברוקלין)
קטגוריה:בוגרי אוניברסיטת לואיוויל
קטגוריה:בוגרי אוניברסיטת מרילנד
קטגוריה:רבני ברסלב
קטגוריה:מחברי ספרי מוסר ומחשבה
קטגוריה:אמריקאים שנולדו ב-1934
קטגוריה:אמריקאים שנפטרו ב-1983